Ott Tänak

Ott Tänak (sündinud 15. oktoobril 1987 Kärla vallas Saaremaal) on Eesti rallisõitja, mitmekordne Eesti meister autorallis ja 2019. aasta autoralli maailmameister. 

Tänak lõpetas 2004. aastal Kärla Põhikooli ja 2007. aastal automehaanikuna Kuressaare Ametikooli. 2001. aastal hakkas ta isa juhendamisel tegelema autospordiga. 2007. aastast oli ta juhendaja Markko Märtin.http://www.esbl.ee/biograafia/Ott_Tänak 

Tänak tegi oma debüüdi autoralli maailmameistrivõistluste sarjas 2009. aasta Portugali rallil, kus tema tulemuseks oli 20. koht. Sama aasta Soome rallil ta katkestas. Talle pakkus seejärel lepingut mänedžer Timo Jouhki, kuid Tänak lepingutele alla ei kirjutanud. Ta jätkas koostööd Marko Märtiniga. 

2012. aastal liitus ta võistkonnaga M-Sport World Rally Team ning sama aasta Rootsi rallil sai ta oma esimesed kiiruskatsevõidud WRC sarjas. Selle aasta hooaeg tervikuna aga ebaõnnestus. Tänak katkestas viis rallietappi ning poodiumile (3. koht) jõudis ta ainult eelviimasel etapil Sardiinias. 

2012. aasta ebaõnnestumiste tagajärjel järgmisel aastal Tänakut suurtel rallidel ei nähtud. Hoolimata sellest jätkus Tänaku ja Märtini koostöö. 2013. aasta detsembris tuli teade, et Tänak naaseb MM-sarja. 

Tugeva rahalise toe andis Oleg Gross. Toetas ka rehvitootja DMACK World Rally Team, kelle värvides hakkas Tänak MM-sarjas Ford Fiesta rooli keerama. Ta osales 3 WRC etapil koos kaardilugeja Raigo Mõlderiga, parim oli koht viies Rootsi rallil. 

Esimene MM etapivõit tuli 2017. aasta Sardiinia rallil. Sama hooaeg lõpetati 3. kohaga. Ühtlasi valiti Tänak 2017. aastal Eesti aasta sportlaseks.Aasta meessportlane 2017 - Ott Tänak. ohtuleht.ee, 27. detsember 2017. 

2018. ja 2019. aastal sõitis Tänak Toyota Gazoo Racing WRT meeskonnas. 2018. aastal võitis ta Argentina, Soome, Saksamaa ja Türgi ralli. 2019. aastal võitis Tänak kuus MM-etappi (Rootsi, Tšiili, Portugali, Soome, Saksamaa ja Walesi ralli) ning tuli enne viimast MM etappi uueks ralli maailmameistriks. 

Aastatel 2018 ja 2019 valiti rallipaar Ott Tänak – Martin Järveoja Eesti aasta võistkonnaks.Aasta võistkond 2019 on rallipaar Ott Tänak – Martin Järveoja. eok.ee, 4. jaanuar 2020. 

WRC kodulehe hääletusel valiti Martin Järveoja aastatel 2017–2019 autoralli MM-sarja parimaks kaardilugejaks.Martin Järveoja valiti MM-sarja parimaks kaardilugejaks. sport.err.ee, 28. november 2019. 

Aastatel 2020–2022 sõitsid Tänak ja Järveoja Hyundai Shell Mobis WRT meeskonnas. 2021. aastal võitsid nad kolmanda koha Keenia rallil, teise koha Kreeka rallil ja Soome rallil ning esikoha Arctica rallil Soomes. 2022. aastal saavutasid nad kolmanda koha Eesti ja Uus-Meremaa rallil, teise koha Kreeka ja Horvaatia rallil ning esikoha Sardiinia, Soome ja Belgia rallil. 

2020. aastal, kui erakorralise aasta tõttu valiti vaid aasta sportlased, pälvisid selle auhinna Tänak ja Järveoja. 2022. aastal valiti rallipaar Ott Tänak – Martin Järveoja kolmandat korda Eesti aasta võistkonnaks.Tänak – Järveoja valiti neljandat korda parimaks võistkonnaks. sport.err.ee, 30. detsember 2022. 

2023. aastal sõitsid Tänak ja Järveoja M-Spordi meeskonnas. Nad teenisid kolmanda koha Kesk-Euroopa rallil, teise koha Horvaatia rallil ning esikoha Rootsi ja Tšiili rallil. 

2024. aastal sõitsid Tänak ja Järveoja taas Hyundai meeskonnas. Nad võitsid esikoha Sardiinia rallil ja Kesk-Euroopa rallil. Teiseks tulid nad Portugali rallil ja kolmandaks Läti, Kreeka ja Tšiili rallil.

 MM-etapivõidud 

  Etapp Hooaeg Kaardilugeja Auto 1.   Sardiinia ralli 2017  Martin Järveoja Ford Fiesta WRC 2. Saksamaa ralli 2017  Martin Järveoja Ford Fiesta WRC 3.   Argentina ralli 2018  Martin Järveoja Toyota Yaris WRC 4.   Soome ralli 2018  Martin Järveoja Toyota Yaris WRC 5.   Saksamaa ralli 2018  Martin Järveoja Toyota Yaris WRC 6.   Türgi ralli 2018  Martin Järveoja Toyota Yaris WRC 7.  Rootsi ralli 2019  Martin Järveoja Toyota Yaris WRC 8.   Tšiili ralli 2019  Martin Järveoja Toyota Yaris WRC 9.   Portugali ralli 2019  Martin Järveoja Toyota Yaris WRC 10.   Soome ralli 2019  Martin Järveoja Toyota Yaris WRC 11.   Saksamaa ralli 2019  Martin Järveoja Toyota Yaris WRC 12.   Walesi ralli 2019  Martin Järveoja Toyota Yaris WRC 13.   Rally Estonia 2020  Martin Järveoja Hyundai i20 Coupe WRC 14.   Arktika ralli 2021  Martin Järveoja Hyundai i20 Coupe WRC15. Sardiinia ralli2022 Martin JärveojaHyundai i20 N Rally116. ralli2022 Martin JärveojaHyundai i20 N Rally117. ralli2022 Martin JärveojaHyundai i20 N Rally118. Rootsi ralli2023 Martin JärveojaFord Puma Rally119. Tšiili ralli2023 Martin JärveojaFord Puma Rally120. Sardiinia ralli2024 Martin JärveojaHyundai i20 N Rally121. Kesk-Euroopa ralli2024 Martin JärveojaHyundai i20 N Rally122. Akropolise ralli2025 Martin JärveojaHyundai i20 N Rally1

 Karjäär 
pisi|Ott Tänak 2009. aastalFoto: Jaan Künnap
2008. ja 2009. aastal tuli ta autorallis N4-klassis Eesti meistriks.

2009. aastal Portugali rallil tegi Tänak WRC debüüdi.

Septembris 2009 võitis ta Pirelli Star Driveri võistluse, mis lubas tal 2010. aastal sõita samas meeskonnas MM-rallidel. 2010. aastal võitis ta PWRC klassis Soome ja Suurbritannia ralli.

 2011 
2011. aasta hooajal sõitis Tänak seitsmel MM-rallil SWRC klassis Ford Fiesta S2000 autoga MM Motorsport meeskonnas Fordi tehasetiimis. Enne hooaega sõlmis ta Fordiga viieaastase lepingu.

Oma esimesed WRC punktid teenis Tänak 2011. aasta Mehhiko rallilt.

SWRC klassis jäädi teiseks, kaotades Juho Hänninenile 20 punktiga.

Suurbritannia rallil sõitis Tänak esimest korda WRC autoga ja lõpetas 6. kohaga. Kui teised punktikohal lõpetanud sõitsid Michelini rehvidega, siis Tänak kasutas DMACK rehve.

 2012 
Tänak sõlmis lepingu M-Sport Ford World Rally Teamiga, saades meeskonna esisõitjaks. Osales kõigil 13 rallil. Parim tulemus oli 3. koht, mis saadi Sardiinia rallilt. Hooaeg lõpetati 52 punktiga 8. kohal.

Rootsi rallil võitis Tänak oma esimesed kaks kiiruskatset.

 2013 
2013. aastal ei olnud Tänakul võimalik MM-i etappidel sõita ning osaleti Eesti meistrivõistlustel. Kaardilugejaks oli Martin Järveoja.

 2014 
2014. aastal sai Tänak M-Spordi Ford Fiesta WRC masinaga sõita Rootsis (5. koht) ja Portugalis (katkestas), sama autoga sõideti Drive Dmack tiimis ka Suurbritannia ralli (7. koht). Drive Dmack tiimis sõideti ka Ford Fiesta R5 autoga seitse rallit. Ott Tänaku uueks kaardilugejaks oli Raigo Mõlder.

 2015 
Avanes uus võimalus sõita M-Sport Ford World Rally Team meeskonnas. Esimene pool hooajast sõideti vana ralliautoga, kuid pärast Argentina etappi tuli välja uus Ford Fiesta RS WRC ralliauto. Pärast väljatulekut näitas juba päris lubavat kiirust, eriti Poolas (kolmas koht). Kiired kiiruskatsed Tänakule sobivad. Parimaks ralliks see jäigi. Hooaeg lõpetati 63 punkti ja 10. kohaga.

 2016 
Sõlmiti leping taas DMACK World Rally Teamiga. Osaleti kõigil 13. toimunud rallil (Hiina ralli tühistati üleujutuste tekitatud kahjude tõttu). Aasta vältel oli raskusi DMACK rehvidega, mis ei andnud asfaldil ja kuival kruusal nii head pidamist kui konkurentide Michelinid ja kulusid kiiremini. Suuri vigu vältides suutsid Tänak/Mõlder siiski esimeselt kolmelt etapilt punkte koguda. Poola rallil mindi esimese päeva teises pooles rallit juhtima ja seal püsiti kuni eelviimase katseni, kuni purunes rehv. Siiski suudeti saada ralli lõpuks teine koht, Tänak/Mõlderi senise karjääri parim tulemus. Suurbritannia rallil, mille mudased tingimused DMACK rehvidele sobisid, oldi taas kiired. Ralli viimasel päeval võideti kõik kuus kiiruskatset, sealhulgas ka punktikatse, ning saavutati teine koht kõigest 10,2 sekundilise kaotusega võitjale Sebastien Ogierile.

Hooaeg lõpetati 88 punkti ja 8. kohaga.

 2017 
Ott Tänak ühines taas M-Sporti rallimeeskonnaga, kus tema meeskonnakaaslasteks olid ka Sebastien Ogier ja tema kaardilugeja Julien Ingrassia. 2017. aastast alates on Tänakul uus kaardilugeja, Martin Järveoja, kellega osaleti Eesti meistrivõistlustel aastal 2013. koos saavutati juba hooaja esimesel etapil Monte Carlos 3. koht.

Sardiinia rallil saavutasid Tänak-Järveoja oma esimese MM etapivõidu, mille valis ERR ka aasta spordihetkeks. Augustis võideti ka Saksamaa asfaldiralli.

Hooaeg lõpetati 191 punkti ja 3. kohaga.

 2018 
Tänak sõlmis kaheaastase lepingu Toyota rallitiimiga. Võitis Argentina, Soome, Saksamaa ja Türgi ralli ning lõpetas ka selle hooaja kolmandana. Hooajal võitis ta 13 rallil 70 kiiruskatset, 32,4 protsenti läbisõidetud katsetest (28% kõigist katsetest).http://sport.delfi.ee/news/auto/wrc/ulikorge-tunnustus-ott-tanak-edestab-maailma-parimate-autosportlaste-edetabelis-vettelit-ja-ogierd?id=84812149

 2019 
pisi|left|Ott Tänak Monte Carlo rallil 2019. aastal
pisi|Tänak Kataloonia rallil 2019
Peale kolmandat kohta Monte Carlos, Rootsi ralli võitu ning Mehhiko rallil saavutatud teist kohta juhtis Tänak esmakordselt MM-punktitabelit. Hooaja teise võidu saavutas Tänak esmakordselt MM-kalendrisse pääsenud Tšiili rallil. Ott Tänak teenis Portugali MM-rallilt kolmanda etapivõidu. Pärast Sardiinia rallit juhtis Tänak taas MM-punktitabelit. Tänak tuli maailmameistriks peale eelviimast rallit Kataloonias ning temast sai esimene eestlane, kes on võitnud autoralli maailmameistrivõistlused.

 2020 
Vähemalt ühe kiiruskatse võitnud 35 järjestikusel rallil (Argentina 2017 – Kataloonia 2019) Ott Tänak pidi Monte Carlo ralli neljanda kiiruskatse järel avarii tõttu katkestama. Rootsi rallil ja ka Mehhiko rallil saavutas Tänak teise koha. Peale koroonapandeemiast tingitud pikka pausi võitis Ott Tänak Rally Estonia. Türgi rallil jäi Ott seitsmeteistkümnendaks, kuid sai power stage-l kolm punkti. Sardiinas jäi Ott Tänak kuuendaks. Monza rallil jäi Ott teiseks.

Hooaeg lõpetati 105 punktiga ja 3.kohaga.

 2021 
Ott Tänak pidi Monte Carlo ralli taas katkestama, kuna tal oli kaks rehvipurunemist kahel katsel ning varurattaid rohkem ei olnud. Tänak pidi ralli pooleli jätma reeglite tõttu, sest hooldusalasse peab jõudma nelja terve rehviga, aga Otil oli üks rehv katki kui ta jõudis hooldusalasse. Arktika rallil võideti ja power stage-is saadi kaks punkti. Horvaatia rallil vale rehvivalikuga alt läinud Tänak pidi leppima neljanda kohaga.

 2022 
Uute määruste tõttu, mis nõudsid hübriidmasinate kasutamist 2022. aastal ja edaspidi, seisis Hyundai World Rally Team silmitsi uue väljakutsega. Meeskonna pealik Andrea Adamo lahkus meeskonnast isiklikel põhjustel. Hyundai uus ralliauto Hyundai i20 N Rally1 Car ei olnud Monte Carlo rallil ei konkurentsivõimeline ega usaldusväärne ning Tänak ja Järveoja katkestasid.Tanak retires from Monte Carlo as Hyundai's "tough" WRC Rally1 debut worsens. www.motorsport.com. Retrieved 21 February 2022.

Tänak ja Järveoja saavutasid Horvaatia rallil hooaja esimese poodiumikoha, tulles teiseks. Ralli eelviimasel katsel tegi Tänak Rovanperäst parema rehvivaliku ning edestas Rovanperät 29,8 sekundiga, tõustes etapi üldliidriks 1,4 sekundiga. Punktikatsel jäi ta auto võimsuses aga Rovanperä Toyotale alla ning Tänak kaotas ralli 4,3 sekundiga.	Thierry Neuville kaotas kahele esimesele üle 2 minuti.Rovanperä grabs last-gasp Croatia victory. WRC - World Rally Championship. Retrieved 12 June 2022.

Sardiinia rallil haaras Tänak katsel SS4 liidrikoha, kuid kaotas selle ülekandeprobleemide tõttu katsel SS7 Lappi/Fermile. Laupäevasel avakatsel tegi Lappi avarii ning alates 10. katsest tõusis Tänak taas liidriks, hoides kohta lõpuni ning võites kokku 9 katset.Tänak cruises to Rally Italy victory. DirtFish. Retrieved 12 June 2022.

 2023 
2023. aasta hooajaks ühines Tänak taas M-Sport rallitiimiga ja sõitis Ford Puma Rally1 autoga. Oma esimesel rallil 2023. aastal Monte Carlos saavutas ta viienda koha. Hooaja teisel rallil, Rootsis, noppis Tänak oma esimese võidu Ford Puma Rally1 roolis.

MM-etapp Mehhikos valmistas Ott Tänakule pettumuse, sest võitnud kaks esimest linnakatset, ütles üles Eesti rallimeeskonna auto turbo-süsteem, mistõttu langesid nad kahekümne üheksandale kohale ja kaotasid liidritele ligi 8 minutit.Ogier võitis seitsmendat korda Mehhiko ralli, Tänak punktikatsel teine. sport.err.ee, 19. märts 2023.
Ralli lõpetati siiski üheksanda kohaga. Seejärel saavutas Tänak Horvaatia rallil teise koha. Sardiinia rallist alates (35. koht) tabas Tänakut mitmel etapil tehniliste probleemide tõttu ebaõnn ning Ford Puma Rally1 vähene sõidukindlus lõpetas tema meistritiitlilootused. Tänak saavutas siiski esikoha Tšiili rallil, mis oli tema viimane võit M-Sport rallitiimi eest. MM-arvestuses tuli kokkuvõttes 4. koht.

 2024 
2023. aasta oktoobris teatati, et Tänak liitub Hyundai Shell Mobis WRT tiimiga pärast aastast võistlemist M-Sport tiimi eest. Tänak / Järveoja võitsid 2024. aasta hooajal esikoha Sardiinia rallil ning Kesk- Euroopa rallil. Sardiinia ralli punktikatse viimastel kilomeetritel rehvi lõhkunud Sébastien Ogier / Vincent Landais kaotasid Eesti rallimeestele katse 6,4 sekundiga, mis tähendas ralli kokkuvõttes 0,2 sekundilist paremust Ott Tänakule / Martin Järveojale. See oli üks ralli ajaloo napimaid võite (sama vahega võitis Sébastien Ogier Jari-Matti Latvala ees Jordaania rallil 2011. aastal).Ott Tänak ja Martin Järveoja võtsid Sardiinia teedel karjääri 20. etapivõidu. uus.autosport.ee, 2. juuni 2024. Teiseks tulid nad Portugali rallil ja kolmandaks Läti, Kreeka ja Tšiili rallil. Jaapani rallil oli Tänakul veel teoreetiline võimalus tulla maailmameistriks, kuid viimase päeva esimesel katsel tegi liidripositsioonil olnud Tänak teelt väljasõidu, katkestas ning pidi leppima kokkuvõttes kolmanda kohaga.Ott Tänak / Martin Järveoja lõpetasid ralli MM-i kolmanda kohaga. www.rallyestonia.ee, 25. november 2024.

 Tulemused 
 Enne MM-i 
 2002 – Eesti noorte 3. autorallis
 2003 – Eesti noorte meister autorallis
 2004 – Eesti 2. autorallis, E8-klassis
 2004 – Eesti 4. rallisprindis, 2WD-klassis
 2005 – Eesti 2. autorallis, E8-klassis
 2005 – Eesti meister rallisprindis, J18-klassis
 2006 – Eesti 4. autorallis, E- (E7-, E8-, E9-) klassis
 2006 – Eesti 3. autorallis, F2-klassis
 2006 – Eesti meister rallisprindis, 2WD-klassis
 2008 – Eesti meister autorallis, N4-klassis
 2008 – Eesti meister autoralli meeskondlikus arvestuses
 2008 – Eesti autoralli karikavõitja absoluutarvestuses
 2008 – Eesti 2. rallisprindis, 4WD-klassis
 2009 – Eesti meister autorallis, N4-klassis
 2009 – Eesti meister autoralli meeskondlikus arvestuses

 Autoralli maailmameistrivõistlused 
 Aasta Meeskond Auto 1 2 3 4 5 6 7 8 9 10 11 12 13 14 Üldkoht Punkte 2009 Ott Tänak Subaru Impreza WRX STi IRE NOR CYP POR20 ARG ITA GRE POL FINKat AUS ESP GBR – 0 2010 Ott Tänak Subaru Impreza WRX STi SWEKat MEX JOR – 0 Pirelli Star Driver Mitsubishi Lancer Evo X TURKat NZL PORKat BUL FIN18 GER31 JPN FRA19 ESP GBR17 2011 MM Motorsport Ford Fiesta S2000 SWE MEX10 POR JOR ITA7 ARG GREKat FIN13 GER12 AUS FRA11 ESP27 15. 15 M-Sport Stobart Ford World Rally Team Ford Fiesta RS WRC GBR6 2012 M-Sport Ford World Rally Team Ford Fiesta RS WRC MON8 SWEKat MEX5 POR14 ARG10 GRE9 NZLKat FIN6 GERKat GBRKat FRA6 ITA3 ESPKat 8. 52 2014 M-Sport World Rally Team Ford Fiesta RS WRC MON SWE5 PORKat    GBR7 15. 17Drive Dmack Ford Fiesta R5 MEX15 ARG17 ITA21 POL11 FIN12 GER10 AUSKat FRA ESP  2015 M-Sport World Rally Team Ford Fiesta RS WRC MON18 SWE4 MEX22 ARG11 POR5 ITA14 POL3 FIN5 GER8 AUS6 FRA10 ESP41 GBRKat10. 632016DMACK World Rally Team Ford Fiesta RS WRC MON7 SWE5 MEX6 ARG15 PORKat ITA5 POL2 FINKat GER23 CHN FRA10 ESP6 GBR2 AUS7 8. 88 2017 M-Sport World Rally Team Ford Fiesta WRC MON3 SWE2 MEX4 FRA11 ARG3 POR4 ITA1 POLKat FIN7 GER1 ESP3 GBR6 AUS2 3. 191 2018 Toyota Gazoo Racing WRT Toyota Yaris WRC MON2 SWE9 MEX14 FRA2 ARG1 PORKat ITA9 FIN1 GER1 TUR1 GBR19 ESP6 AUSKat  3. 181 2019 Toyota Gazoo Racing WRT Toyota Yaris WRC MON3 SWE1 MEX2 FRA6 ARG8 CHL1 POR1 ITA5 FIN1 GER1 TUR16 GBR1 ESP2 AUSC 1. 263 2020 Hyundai Shell Mobis WRT Hyundai i20 Coupe WRC MON SWE2 MEX2 EST1 TUR17 ITA6 MNZ2        3. 105 2021 Hyundai Shell Mobis WRT Hyundai i20 Coupe WRC MON ARC1 CRO4 POR21 ITA24 KEN3 EST31 BEL6 GRE2 FIN2 ESP MNZ 5. 128 2022 Hyundai Shell Mobis WRT Hyundai i20 N Rally1 MON SWE CRO POR ITA KEN EST FIN BEL GRE NZL ESP JPN 2. 205 2023 M-Sport World Rally Team Ford Puma Rally1 MON SWE MEX CRO POR ITA KEN EST FIN GRE CHL EUR JPN 4. 174 2024 Hyundai Shell Mobis WRT Hyundai i20 N Rally1 MON SWE KEN CRO POR ITA POL LAT FIN GRE CHL EUR JPN 3.200 2025 Hyundai Shell Mobis WRT Hyundai i20 N Rally1 MON SWE  KEN  ESP  POR  ITA GRE EST FIN PAR CHL EUR JPN SAU1.162*
*Hooaeg on pooleli

WRC rallide tulemused aastate kaupa
HooaegMeeskondOsalemineVõidudPoodiumikohadKatsevõidudKatkestaminePunktidLõplik koht 2009 Erameeskond/MM Motorsport 2 0 0 0 1 0 – 2010 Erameeskond/Pirelli Star Driver  7 0 0 0 3 0 – 2011 Erameeskond/M-Sport 8 0 0 0 1 15 15. 2012 M-Sport 13 0 1 8 5 52 8.  2014 M-Sport/DMACK 10 0 0 1 2 17 15. 2015  M-Sport 13 0 1 11 1 63 10. 2016 DMACK 13 0 2 30 2 88 8. 2017  M-Sport 13 2 7 30 1 1913. 2018  Toyota 13 4 6 70 2 1813. 2019  Toyota 13 6 9 73 0 2631. 2020  Hyundai 7 1 4 12 1 1053. 2021  Hyundai 11 1 4 49 2 128 5. 2022  Hyundai 13 3 8 41 2 2052. 2023 M-Sport 13 2 4 30 1 1744. 2024  Hyundai 13 2 6 30 1 2003. 2025 Hyundai 8 1 5 42 0 162*1.*Kokku 170 22 57 427 25 1844
*Hooaeg on pooleli

 Kaardilugejad 
Ott Tänaku kaardilugejaks on alates 2017. aasta hooajast Martin Järveoja. Varem on seda rolli täitnud Kuldar Sikk ja Raigo Mõlder.

 Tunnustus 
 2017 aasta sportlane
 2018 aasta võistkond (koos Martin Järveojaga)
 2018 Eesti Vabariigi spordipreemia (koos Martin Järveojaga, võitsid 2017. aasta hooajal kaks MM-etappi ja saavutasid MM üldarvestuses 3. koha. Koos M-Sporti meeskonnaga võideti tootjate MM-tiitel, mis on esmakordne saavutus Eesti autospordi ajaloos)
 2019 aasta võistkond (koos Martin Järveojaga)
 2020 Valgetähe III klassi teenetemärk
 2021 Tallinna teenetemärk
 2022 Välisministeerium - Eesti suureks tegijad kultuuri või spordi vallas
 2020 – 2024 Karl Siitani nimeline rändauhind ralli parima rahvusvahelise tulemuse eestEesti Autospordi Liit tunnustas parimaid sportlasi ja kuulutas välja Eesti aasta auto 2025. sport.delfi.ee, 18. jaanuar 2025.

 Isiklikku 
Tänak sündis Kärlas, Saaremaal. 2016. aastal abiellus ta Janika Tänakuga. Koos on neil kaks last, Ron ja Mia.

2012. aastal asutas Ott Tänak oma ettevõtte OT Service OÜ, mille juhatuse liige on ka Janika Tänak. OT Service OÜ peamiseks tegevusalaks on reklaamteenuse osutamine läbi mootorispordi. Lisaks tegeletakse reklaamtoodete müügi ning mootorsõidukite osade ja lisaseadmete müügiga.OT Service OÜ. teatmik.ee 
Firma 2020. aasta müügitulu oli 5,58 (2019.a. 2,20) miljonit eurot ning kasum 4,89 (2019.a. 1,58) miljonit eurot. OT Service OÜ. Majandusaasta aruanne 2020. 2023. aasta müügitulu oli 6,04 miljonit eurot ning kasum 5,16 miljonit eurot. OT Service OÜ. Majandusaasta aruanne 2023.

11. aprillil 2019 esilinastus Eesti kinodes Tänaku elulugu kirjeldav dokumentaalfilm "Ott Tänak: The Movie". Film kirjeldab sportlase kujunemise lugu, toetudes intervjuudele tema enda, tema lähikondsete ja kolleegidega. Põhilise tegevusliinina näidatakse filmis 2018. aastal tominud maailmameistrivõistluste sarja etappide läbimist.Ott Tänak - The Movie. Eesti filmi andmebaas.

 Vaata ka 
 Ott Tänak: The Movie

 Viited 

Kirjandus
 Alver Kivi: "Ott Tänak ja Raigo Mõlder võitsid Antsla ralli" Meie Maa, 9. veebruar 2009
 Ott Tänak võitis Kesk-Euroopa ralli ja hoidis MM-tiitli lootused elus. sport.delfi.ee, 20. oktoober 2024
 Karl Mihkel Eller. Eesti rallispetsialistid usuvad, et Ott Tänak tuleb maailmameistriks. sport.postimees.ee, 22. jaanuar 2025. 

 Välislingid 


 Profiil lehel ewrc-results.com
 Profiil lehel WRC.com
 Ott Tänak – kiireim noor saarlane 15. oktoober 2004
 Rally.ee: Uuel autol võistlev Ott Tänak üllatas konkurente 9. mai 2008
 Rally.ee: Ott Tänak tõusis N-rühmas meistrisarja liidriks 10. mai 2008
 Rally.ee: Ott Tänak osaleb Lõuna-Eesti rallil koos Kristo Kraagiga 14. juuli 2008
 Täispikkuses | Ott Tänak vastas Delfi lugejate põnevatele küsimustele! Delfi, 12. september 2017

Kategooria:Eesti autorallisõitjad
Kategooria:Valgetähe III klassi teenetemärgi kavalerid
Kategooria:Sündinud 1987